RO
3.10.2022
Jurnalul Oficial al Uniunii Europene
L 255/1
II (Acte fără caracter legislativ)
ACORDURI INTERNAŢIONALE DECIZIA (UE) 2022/1664 A CONSILIULUI din 20 septembrie 2022 privind încheierea în numele Uniunii a Acordului-cadru dintre Uniunea Europeană și statele sale membre, pe de o parte, și Australia, pe de altă parte
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 37, având în vedere Tratatul privind funcționarea Uniunii Europene, în special articolul 207 și articolul 212 alineatul (1), coroborate cu articolul 218 alineatul (6) litera (a) și cu articolul 218 alineatul (8) al doilea paragraf, având în vedere propunerea comună a Comisiei Europene și a Înaltului Reprezentant al Uniunii pentru afaceri externe și politica de securitate, având în vedere aprobarea Parlamentului European (1), întrucât: (1)
În temeiul Deciziei (UE) 2017/1546 a Consiliului (2), Acordul-cadru dintre Uniunea Europeană și statele sale membre, pe de o parte, și Australia, pe de altă parte, (denumit în continuare „acordul”) a fost semnat la 7 august 2017, iar unele dintre dispozițiile acestuia sunt aplicate cu titlu provizoriu în conformitate cu articolul 61 din acord, în așteparea intrării sale în vigoare.
(2)
Obiectivul acordului este de a consolida cooperarea într-o gamă largă de domenii de politică, inclusiv drepturile omului, neproliferarea armelor de distrugere în masă, combaterea terorismului, cooperarea în domeniul economic și comercial, sănătatea, mediul, schimbările climatice, energia, educația, cultura, munca, gestionarea dezastrelor, pescuitul și afacerile maritime, transporturile, cooperarea juridică și combaterea spălării banilor, a finanțării terorismului, a criminalității organizate și a corupției.
(3)
Acordul ar trebui aprobat,
ADOPTĂ PREZENTA DECIZIE:
Articolul 1 Se aprobă, în numele Uniunii, Acordul-cadru dintre Uniunea Europeană și statele sale membre, pe de o parte, și Australia, pe de altă parte (3).
(1) Aprobarea din 18 aprilie 2018 (nepublicată încă în Jurnalul Oficial).
(2) Decizia (UE) 2017/1546 a Consiliului din 29 septembrie 2016 privind semnarea, în numele Uniunii Europene, și aplicarea cu titlu provizoriu a Acordului-cadru dintre Uniunea Europeană și statele sale membre, pe de o parte, și Australia, pe de altă parte (JO L 237, 15.9.2017, p. 5).
(3) Acordul a fost publicat în Jurnalul Oficial al Uniunii Europene (JO L 237, 15.9.2017, p. 7) împreună cu decizia privind semnarea și aplicarea provizorie.